Official Journal L 258 , 12/10/2000 P. 0038 - 0041



ROZHODNUTIE KOMISIE z 26. septembra 2000 o postupe pri preukazovaní zhody na získanie európskeho technického osvedčenia bez odporúčania pre stavebné výrobky na základe článku 20 ods. 2 smernice rady 89/106/EHS týkajúceho sa šiestich výrobkov (Oznámené pod číslom dokumentu C(2000) 2641) (Text s významom pre EHP) (2000/606/ES) KOMISIA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, so zreteľom na smernicu rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky ([1]), zmenenú a doplnenú smernicou 93/68/EHS ([2]), najmä na jej články 13 ods. 4, keďže: (1) Sa od komisie požaduje, aby vybrala z dvoch postupov preukazovania zhody výrobku podľa článku 13 ods. 3 smernice 89/106/EHS menej náročný postup spĺňajúci kritériá bezpečnosti. To znamená, že treba rozhodnúť, či pre daný výrobok je nevyhnutnou a postačujúcou podmienkou preukazovania zhody existencia systému vnútropodnikovej kontroly, za ktoré nesie zodpovednosť výrobca, alebo či z dôvodov vzťahujúcich sa na dosiahnutie súladu s kritériami ustanovenými v článku 13 ods. 4 sa požaduje zásah oprávneného certifikačného orgánu. (2) Článok 13 ods. 4 vyžaduje, aby sa takto určený postup vyznačil v povereniach a v technických špecifikáciách. Preto je žiaduce, aby sa výrobky uvedené v technickej špecifikácii vyznačili. (3) Tieto dva postupy ustanovené v článku 13 ods. 3 sa podrobne opisujú v prílohe III smernice 89/106/EHS. Treba teda jasne konkretizovať metódy, ktorými sa uvedené dva postupy vykonávajú s odkazom na prílohu III pre každý výrobok, pretože príloha III uprednostňuje určité systémy. (4) Postup uvedený v písm. a) článku 13 ods. 3 zodpovedá systémom, ktoré sú ustanovené v prvej možnosti bez priebežnej inšpekcie a v druhej a tretej možnosti bodu ii) časti 2 prílohy III. Postup uvedený v písm. B) článku 13 ods. 3 zodpovedá systémom ustanoveným v bode i) časti 2 prílohy III a prvej možnosti bodu ii) časti 2 prílohy III, s priebežnou inšpekciou. (5) Opatrenia ustanovené týmto rozhodnutím sú v súlade so stanoviskom stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov ustanovených v prílohe I sa bude preukazovať postupom, za ktorý nesie výhradnú zodpovednosť výrobca v rámci systému vnútropodnikovej kontroly, ktorým sa zabezpečuje, aby bol výrobok v zhode s príslušnými technickými špecifikáciami. Článok 2 Zhoda výrobkov ustanovených v prílohe II sa bude preukazovať okrem postupu, za ktorý nesie výhradnú zodpovednosť výrobca v rámci systému vnútropodnikovej kontroly, aj oprávneným certifikačným orgánom, ktorý sa zúčastňuje na posudzovaní a dozore nad kontrolou výroby alebo samotného výrobku. Článok 3 Postup preukazovania zhody tak, ako sa ustanovuje v prílohe III, sa vyznačí v príslušných európskych technických osvedčeniach. Článok 4 Toto rozhodnutie je adresované členským štátom. V Bruseli 26. septembra 2000 Za Komisiu Erkki liikanen člen Komisie ________________ PRÍLOHA I Vnútorný systém obkladov zo sadrových drevovláknitých dosák (EOTA ref. 05.04/01): Na použitie okrem výrobkov z materiálov zaradených do tried a1 (*), a2 (*), b (*),c (*), ktoré podliehajú požiarnym predpisom. Prefabrikované dutinové žliabky (EOTA ref. 06.04./05). ________________ PRÍLOHA II Vnútorný systém obkladov zo sadrových drevovláknitých dosiek (EOTA ref. 05.04/01): Na použitie výrobkov z materiálov zaradených do tried A1(*), A2 (*), B (*), C (*), ktoré podliehajú požiarnym predpisom. Spojky a objímky na tyče z normovanej betonárskej ocele (EOTA ref. 03.01/02). Vlnité oceľové výstužné plechy (pre zložené stavebné podlahové systémy) (EOTA ref. 05.02/02). Pilótový spoj (spojovacie zariadenie pre nosné prefabrikované betónové pilóty) (EOTA ref. 01.03/09). Kamenná päta pilóty (kotviace zariadenie pre nosné prefabrikované betónové pilóty) (EOTA ref. 01.03/09). ____________________ PRÍLOHA III Preukazovanie zhody Poznámka: pre výrobky/súpravy s viac ako jedným zamýšľaným použitím špecifikovaným v nasledujúcich tabuľkách sa úlohy pre autorizovanú osobu vyplývajúce z príslušných systémov preukazovania zhody kumulujú. Šesť výrobkov pre európske technické osvedčenia (tabuľka 1/3) Systémy preukazovania zhody Pre uvedený výrobok (uvedené výrobky) a jeho (ich) zamýšľané použitie (použitia) sa vyžaduje, aby EOTA špecifikovala nasledujúce systémy preukazovania zhody v príslušných európskych technických osvedčeniach: Výrobok Zamýšľané použitie Úroveň alebo trieda Systém preukazovania zhody Spojky a objímky pre tyče z normovanej betonárskej ocele (EOTA ref. 03.01/02) Na účely spevnenia - 1 + Vlnité oceľové výstužné plechy (pre zložené stavebné podlahové systémy) (EOTA ref. 05.02/02) Na používanie vo vnútri budov - 2 + Pilótový spoj (spojovacie zariadenie pre nosné prefabrikované betónové pilóty) (EOTA ref. 01.03/09) Kamenná päta pilóty (kotviace zariadenie pre nosné prefabrikované betónové pilóty) (EOTA ref. 01.03/09) Na konštrukčné účely - 2 + Vnútorný systém obkladov zo sadrových drevovláknitých dosiek (EOTA ref. 05.04/01) Na iné ako konštrukčné účely vo vnútri budov - 3 Prefabrikované dutinové žliabky (EOTA ref. 06.04./05) Na používanie v murovaných stenách - 3 Systém 1+: Pozri smernicu 89/106/EHS, prílohu III ods. 2 bod i) so skúšaním vzoriek získaných z výrobného závodu v rámci auditu. Systém 2+: Pozri smernicu 89/106/EHS, prílohu III ods. 2 bod ii), prvú možnosť zahŕňajúcu certifikáciu vnútropodnikovej kontroly autorizovanou osobou na základe počiatočnej inšpekcie závodu a výrobnej kontroly závodu, ako aj priebežnej inšpekcie, posudzovania a schvaľovania výrobnej kontroly v závode. Systém 3: Pozri smernicu 89/106/EHS, prílohu III ods. 2 bod ii), druhú možnosť. Špecifikácia systému má byť taká, aby sa mohol vykonávať, aj keď netreba stanovovať pre určitú charakteristiku ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 2 ods. 1 smernice 89/106/EHS, a tam, kde je to vhodné, aj klauzulu 1.2.3 interpretačných dokumentov). V takých prípadoch nesmie byť overovanie takejto charakteristiky ponechané na výrobcu, ak si neželá deklarovať vlastnosti výrobku z tohto hľadiska. Šesť výrobkov pre európske technické osvedčenia (tabuľka 2/3) Systémy preukazovania zhody Pre uvedený výrobok (uvedené výrobky) a jeho (ich) zamýšľané použitie (použitia) sa od EOTA vyžaduje špecifikovanie nasledujúcich systémov preukazovania zhody v príslušných európskych technických osvedčeniach: Výrobok Zamýšľané použitie Úroveň alebo trieda Systém preukazovania zhody Vnútorný systém obkladov zo sadrových drevovláknitých dosiek (EOTA ref. 05.04/01) Použitie podľa predpisov o reakcii na pôsobenie ohňa A1 (*), a2 (*), B (*), c (*) __________ A1 (**), a2 (**), B (**), c (**), d, e ___________ (A1 až E) (***), f 1 __________ 3 __________ 4 Systém 1: Pozri smernicu 89/106/ehs, prílohu III ods. 2 bod i), bez skúšania vzoriek v rámci auditu. Systém 3: Pozri smernicu 89/106/ehs, prílohu III ods. 2 bod ii), druhú možnosť. Systém 4: Pozri smernicu 89/106/ehs, prílohu III ods. 2 bod ii), tretiu možnosť. (*) Výrobky/materiály, pre ktoré je jednoznačne identifikovateľný úsek výrobného procesu, ktorý spôsobuje zlepšenie zatriedenia z hľadiska reakcie na pôsobenie ohňa (napr. pridanie inhibítorov horenia alebo obmedzenie použitia organického materiálu). (**) Výrobky/materiály, ktorých sa netýka poznámka pod čiarou (*). (***) Výrobky/materiály, pre ktoré sa nevyžaduje skúšanie reakcie na pôsobenie ohňa (napr. výrobky/materiály triedy A1 podľa zmeneného a doplneného rozhodnutia komisie 96/603/ES). Špecifikácia systému by mala byť taká, aby sa mohol implementovať, aj keď netreba stanovovať ukazovateľ úžitkových vlastností pre určitú charakteristiku, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a tam, kde je to vhodné, aj klauzulu 1.2.3 interpretačných dokumentov). V takých prípadoch nesmie byť overovanie takejto charakteristiky ponechané na výrobcu, ak si neželá deklarovať vlastnosti výrobku z tohto hľadiska. Šesť výrobkov pre európske technické osvedčenia (tabuľka 3/3) Systémy preukazovania zhody Pre uvedený výrobok (uvedené výrobky) a jeho (ich) zamýšľané použitie (použitia) sa od EOTA vyžaduje špecifikovanie nasledujúcich systémov preukazovania zhody v príslušných európskych technických osvedčeniach: Výrobok Zamýšľané použitie Úroveň alebo trieda Systém Preukazovania Zhody Vnútorný systém obkladov zo sadrových drevovláknitých dosiek (EOTA ref. 05.04/01) Použitie podľa predpisov o odolnosti voči ohňu Akákoľvek 3 Systém 3: Pozri smernicu 89/106/EHS, prílohu III ods. 2 bod ii), druhú možnosť. Špecifikácia systému má byť taká, aby sa mohol vykonávať, aj keď netreba stanovovať pre určitú charakteristiku ukazovateľ úžitkových vlastností, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a tam, kde je to vhodné, aj klauzulu 1.2.3 interpretačných dokumentov). V takých prípadoch nesmie byť overovanie takejto charakteristiky ponechané na výrobcu, ak si neželá deklarovať vlastnosti výrobku z tohto hľadiska. _________________ [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. * Výrobky/materiály, pre ktoré jestvuje jasne identifikovateľný úsek výrobného procesu, ktorý spôsobuje zlepšenie zatriedenia z hľadiska reakcie na oheň (napr. pridanie inhibítorov požiaru alebo obmedzenie použitia organického materiálu).